20 
ARISTOTELIS 
serpens, et natura caret pedibus, et squarrosus est. 
Horum genus vniuersum ouiparum est, praeter 
viperam: sola namque parit animal. Quae vero 
animal pariunt, ea non omnia pilos habent: nam 
et pisces quidam pariunt animal: quaecunque ta¬ 
men pilos habent, omnia pariunt animal·, siqui¬ 
dem in pilorum genere censendi sunt pili ii, qui 
spinae speciem prae se ferunt: quales erinacei ge¬ 
runt et hystrices. Pilorum namque vsum praebent, 
3 non pedum, vt echinis. In hoc autem quadrupe¬ 
dum genere (summo), quod animal parit, multae 
sane species (genera media ) continentur, verum 
(vno aliquo communi) nomine carent, sed singula 
ea per se nominantur, vt de homine diximus, vel- 
vti leo, ceruus, equus, canis et cetera ad eundem 
modum. Nam ea, quae iubata sunt, et iumenta 
vocamus, vnum quoddam genus habent commune, 
vt equus, asinus, mulus, ginnus, hinnus: prae¬ 
terea Syriae mulae, quae propter similitudinem 
hoc nomine appellantur, sed omnino non sunt 
eiusdem speciei: siquidem ex concubitu inter se 
gignuntur. Quare eas species necesse est separatim 
et capere vnamquamque et earum naturam con- 
4 templari. [Caput VIII. Scaligero.] Haec igitur hac¬ 
tenus quasi gustus gratia apposita sint, videlicet, 
vt, quibus de rebus et quatenus sit tractandum, 
